รัฐบาลไทย-ข่าวทำเนียบรัฐบาล-ผลการประชุม ก.ค.ศ. 14/2561
วันศุกร์ที่ 28 ธันวาคม 2561
ผลการประชุม ก.ค.ศ. 14/2561
นางสาวอุษณีย์ ธโนศวรรย์ เลขาธิการ ก.ค.ศ. เปิดเผยผลการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 14/2561 เมื่อวันพุธที่ 26 ธันวาคม 2561 โดย นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุม
นางสาวอุษณีย์ ธโนศวรรย์ เลขาธิการ ก.ค.ศ.เปิดเผยผลการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 14/2561 เมื่อวันพุธที่ 26 ธันวาคม 2561 ณ ห้องราชวัลลภโดย นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการเป็นประธานการประชุมว่าที่ประชุมได้มีการพิจารณาเรื่องที่เกี่ยวข้องกับการบริหารงานบุคคลของข้าราชการครูและบุคลากรทางการศึกษาที่สําคัญ ดังนี้
เห็นชอบหลักเกณฑ์การพัฒนาก่อนแต่งตั้ง "รอง-ผอ.สพท."
ที่ประชุมเห็นชอบหลักเกณฑ์และวิธีการพัฒนาข้าราชการครูและบุคลากรทางการศึกษาก่อนแต่งตั้งให้ ดํารงตําแหน่ง"รองผู้อํานวยการสํานักงานเขตพื้นที่การศึกษา และผู้อํานวยการสํานักงานเขตพื้นที่การศึกษา"สังกัดสํานักงานคณะกรรมการการศึกษาขั้นพื้นฐาน (สพฐ.) โดยมีสาระสําคัญดังนี้
ระยะเวลาการพัฒนาไม่น้อยกว่า 30 วัน
หลักสูตรการพัฒนาประกอบด้วย 3 ส่วน ได้แก่ ส่วนที่ 1 การเสริมสร้างสมรรถนะของตําแหน่ง (ไม่น้อยกว่า 10 วัน) ส่วนที่ 2 การเรียนรู้ในสภาพจริง (ไม่น้อยกว่า 15 วัน) และส่วนที่ 3 การจัดทําและนําเสนอแผนกลยุทธ์ในเขตพื้นที่การศึกษา (ไม่น้อยกว่า 5 วัน)
เกณฑ์การผ่านต้องมีระยะเวลาเข้ารับการพัฒนา ไม่น้อยกว่าร้อยละ 90 และต้องผ่านเกณฑ์ การประเมินผลการพัฒนาและเมื่อสิ้นสุดการพัฒนาในแต่ละส่วน ไม่ต่ํากว่าร้อยละ 80
ให้ สพฐ.เป็นหน่วยงานที่รับผิดชอบการพัฒนาร่วมกับสถาบันพัฒนาครู คณาจารย์และบุคลากรทางการศึกษา และอาจร่วมมือกับสถาบันอุดมศึกษาหรือหน่วยงานอื่น เพื่อดําเนินการจัดทํารายละเอียดหลักสูตรเสนอ ก.ค.ศ. เพื่อพิจารณาให้ความเห็นชอบ แล้วดําเนินการพัฒนา และรายงานผลการดําเนินการพิจารณา ให้ ก.ค.ศ. ทราบ
เห็นชอบหลักเกณฑ์การพัฒนาก่อนแต่งตั้ง "ผอ.สถานศึกษา"
ที่ประชุมเห็นชอบหลักเกณฑ์และวิธีการพัฒนาข้าราชการครูและบุคลากรทางการศึกษาก่อนแต่งตั้งให้ดํารงตําแหน่ง"ผู้อํานวยการสถานศึกษา"สังกัดสํานักงานคณะกรรมการการศึกษาขั้นพื้นฐาน (สพฐ.) และสํานักงานคณะกรรมการการอาชีวศึกษา (สอศ.) โดยมีสาระสําคัญดังนี้
ระยะเวลาการพัฒนาไม่น้อยกว่า 60 ชั่วโมง
หลักสูตรการพัฒนาประกอบด้วย คุณลักษณะผู้อํานวยการสถานศึกษาที่พึงประสงค์ (ไม่น้อยกว่า 12 ชั่วโมง) ภาวะผู้นําทางวิชาการ (ไม่น้อยกว่า 21 ชั่วโมง ) และการบริหารและจัดการในสถานศึกษา (ไม่น้อยกว่า 27 ชั่วโมง)
เกณฑ์การผ่านต้องมีระยะเวลาเข้ารับการพัฒนา ไม่น้อยกว่าร้อยละ 90 และต้องผ่านเกณฑ์ การประเมินผลระหว่างการพัฒนาและเมื่อสิ้นสุดการพัฒนา ไม่ต่ํากว่าร้อยละ 80 โดยผู้ไม่ผ่านเกณฑ์การประเมินต้องเข้ารับการพัฒนาใหม่ทั้งหมด
ให้ สพฐ.หรือ สอศ. แล้วแต่กรณี และสถาบันพัฒนาครู คณาจารย์ และบุคลากรทางการศึกษาเป็นหน่วยงานที่รับผิดชอบการพัฒนา โดยร่วมกับสถาบันอุดมศึกษาหรือหน่วยงานอื่น และจัดทํารายละเอียดหลักสูตรตามขอบข่ายการพัฒนา เสนอ ก.ค.ศ. เพื่อทราบ แล้วดําเนินการพัฒนา และรายงานผลการดําเนินการพัฒนาให้ ก.ค.ศ. ทราบ
อนุมัติกรอบอัตรากําลังข้าราชการครู กศน. ชายแดนใต้เพิ่ม140อัตรา
ที่ประชุมอนุมัติกรอบอัตรากําลังข้าราชการครูและบุคลากรทางการศึกษา สายงานการสอน ในสถานศึกษาสังกัดสํานักงาน กศน.ในเขตพัฒนาพิเศษเฉพาะกิจจังหวัดชายแดนภาคใต้ จังหวัดนราธิวาส ปัตตานี ยะลา และ 4 อําเภอในจังหวัดสงขลา (จะนะ เทพา นาทวี สะบ้าย้อย)เพิ่มเติม จํานวน 140 อัตราเพื่อให้การบริหารจัดการ การจัดการเรียนการสอนในเขตพัฒนาพิเศษเฉพาะกิจจังหวัดชายแดนภาคใต้ที่มีลักษณะพิเศษเฉพาะ เกิดประสิทธิภาพสูงสุดและส่งผลต่อคุณภาพของนักเรียนนักศึกษาทั้งในและนอกระบบ ลดความเหลื่อมล้ํา สร้างโอกาสและความเสมอภาคทางการศึกษา ส่งเสริมให้เยาวชนทั้งไทยพุทธและไทยมุสลิมได้รับการบริการทางการศึกษาอย่างทั่วถึง
อนุมัติกรอบอัตรากําลังคณาจารย์ในสถาบันการอาชีวศึกษาเกษตรภาคกลาง
ที่ประชุมอนุมัติกรอบอัตรากําลังคณาจารย์ในสถาบันการอาชีวศึกษาเกษตรภาคกลาง สาขาวิชาเทคโนโลยีเพาะเลี้ยงสัตว์น้ํา (ต่อเนื่อง) จํานวน 5 อัตรา และสาขาวิชาเทคโนโลยีสัตวรักษ์ (ต่อเนื่อง) จํานวน 5 อัตรารวมทั้งสิ้นจํานวน 10 อัตราเพื่อให้สามารถจัดการเรียนการสอนในระดับปริญญาตรี สายเทคโนโลยี หรือสายปฏิบัติการในสาขาวิชาดังกล่าวได้อย่างมีประสิทธิภาพ
เร่งรัดดําเนินการทางวินัยร้ายแรงผู้พ้นจากราชการภายใน3ปี
ประเด็นนี้ รมว.ศธ.ให้สัมภาษณ์สื่อมวลชนที่ประชุมได้เร่งรัดการดําเนินการทางวินัยข้าราชการครูและบุคลากรทางการศึกษา"ผู้พ้นจากราชการ"ไปยังส่วนราชการและหน่วยงานต่าง ๆ พร้อมทั้งให้รายงานมาตรการเพื่อให้แล้วเสร็จทันต่อระยะเวลาที่กฎหมายกําหนด เนื่องจากสภานิติบัญญัติแห่งชาติ (สนช.) ได้ให้ความเห็นชอบ (ร่าง) พระราชบัญญัติระเบียบข้าราชการครูและบุคลากรทางการศึกษา (ฉบับที่ ...) พ.ศ. .... มาตรา 102
ซึ่งเมื่อพระราชบัญญัติดังกล่าวมีผลบังคับใช้ ไม่มีบทเฉพาะกาลจะเป็นผลให้ไม่สามารถลงโทษข้าราชการครูและบุคลากรทางการศึกษาที่ถูกดําเนินการทางวินัยอย่างร้ายแรง และพ้นจากราชการเกินกว่าเวลาที่กฎหมายกําหนด(3 ปี)และจากการสํารวจพบว่ามีหน่วยงานที่มีเรื่องการดําเนินการทางวินัยแก่ข้าราชการครูและบุคลากรทางการศึกษาผู้พ้นจากราชการ จํานวน 85 หน่วยงาน และมีผู้ถูกดําเนินการทางวินัยทั้งสิ้น จํานวน 221 ราย
ให้ยกเลิกการกรอก Logbook
ประเด็นนี้ รมว.ศธ.ให้สัมภาษณ์สื่อมวลชนที่ประชุมเห็นชอบให้ยกเลิกการบันทึกประวัติการปฏิบัติงาน (Logbook) ในระบบโปรแกรม Microsoft Excel for Windows แต่ยังคงยึดหลักเกณฑ์และวิธีการให้ข้าราชการครูและบุคลากรทางการศึกษา ตําแหน่งครู มีวิทยฐานะและเลื่อนวิทยฐานะ ตามหนังสือสํานักงาน ก.ค.ศ. ที่ ศธ 0206.3/ว 21ลงวันที่ 5 กรกฎาคม 2560 ตามที่ ก.ค.ศ. กําหนด โดยยังคงต้องมีหลักฐานชั่วโมงการปฏิบัติงาน ชั่วโมงการอบรมและพัฒนา และต้องผ่านการรับรองจากผู้อํานวยการสถานศึกษา(อ่านเพิ่มเติมข่าวที่500)
Writtenbyนภารัตน์ สัมพันธ์ภักดี ผู้ช่วยเลขานุการ
ศรายุทธ มาทัพ หัวหน้ากลุ่มประชาสัมพันธ์และการเผยแพร่ ก.ค.ศ.
Photo Creditกิตติกร แซ่หมู่
Rewriter/Editorบัลลังก์ โรหิตเสถียร